**SZABÁLYZAT**

a Pilistúra 12 távjának szabályzata:

* A hosszabb távokon ( Kinizsi45 és Hunyadi55 csak 18 évet betöltött személy mehet egyedül. Kisérővel és a [info@pilistura.hu-ra](mailto:info@pilistura.hu-ra) csatolt igazolással ezek a távok is teljesíthetők. A Kísérőnek is rendelkeznie kell érvényes regisztrációval és teljesítenie kell a távot.
* A rajtolás feltétele az előzetes regisztráció és nevezés.
* A Pilistúra 12 távját, a nevezésnél kiválasztott távon kell teljesíteni, a rajtot követően ezen változtatni nem lehet!
* A teljesítés során az Alltrails megadott útvonalán kell haladni, más útvonal, vagy rövidítés nem megengedett, szabályellenes és megsérti a fiar play szabályait is. Legyetek kedvesek ezeket betartani és becsülettel futni és túrázni.
* A 12 táv megtehető egyénileg, párban és kisebb, nagyobb csoportban is.
* A sikeres teljesítés feltétele a QR-kódok megadott sorrendben történő leolvasása, valamint szintidőn belüli célba érés. Bármely technikai vagy egyéb akadályoztatás esetén azonban a teljesítést GPS track-kel is lehet igazolni.
* **Minden kategóriában az első 10.helyezésig a terepfutásnál a szervezők bekérhetnek GPS tracket, amivel igazolod a helyezésed! Erre nagyon figyeljetek oda!**
* Ha valaki a futó szintidőből kicsúszik, a rendszer automatikusan túrázóként regisztrálja.
* Önellátó esemény, tehát a rajttól a célig minden indulónak végig magánál kell tartania a felszerelését (ld. következő pont ajánlott felszerelések), és biztosnak kell lennie abban, hogy a nála lévő élelmiszer és folyadék a táv végéig elegendő. Személyes asszisztenciát a teljesítő bármely ponton igénybe vehet.
* Ajánlott felszerelés:  
  - QR-kód olvasására alkalmas mobiltelefon, mobilinternet előfizetéssel  
  - Alltrails vagy Locusmap mobil alkalmazás ( Andriod és IOS)  
  - Budai- és Pilis Visegrádi-hegység turista térképe vagy/és gps track  
  - minimum 0,5 literes (31 km), vagy 1 literes (75 km) folyadék szállítására alkalmas eszköz
  + megfelelő túrabakancs vagy terep futócipő  
    - étel, energiazselé, só és magnéziumtabletta  
    - időjárásnak megfelelő réteges öltözet  
    - fejlámpa – éjszakai teljesítés esetén tartalék elemekkel, vagy feltöltött akkumlátorral  
    - izolációs fólia  
    - fényképes igazolvány  
    - készpénz
* A teljesítőnek tisztában kell lennie az útvonal sajátosságával, a választott táv hosszával, nehézségével és tökéletesen felkészültnek kell lennie rá. Külső segítség nélkül kell kezelnie pszichés, mentális, izomzati, emésztési problémákat és tudatában kell lennie annak, hogy a fenti problémák megoldása az ő saját feladata.
* A Pilistúra 12 távját mindenki csak saját felelősségére teljesítheti. Az esetleges balesetekért a szervezőket felelősség nem terheli.
* Az erdő mindenkié, kérlek ne szemetelj! Amit bevittél, hozd is ki!

Vitás esetekben a szervezők döntenek.

*A Pilistúra szervezője a Sport Az Egészségért Egyesület.*

